Virallinen lehti nro C 033 , 03/02/1997 s. 0078



A4-0415/96 Päätös neuvoston vahvistamasta yhteisestä kannasta Euroopan parlamentin ja neuvoston direktiivin antamiseksi henkilötietojen käsittelystä ja yksityisyyden suojasta televiestinnän alalla ja erityisesti digitaalisessa monipalveluverkossa (ISDN) ja yleisissä digitaalisissa matkaviestinverkoissa (C4-0470/96 - 00/0288(COD)) (Yhteispäätösmenettely: toinen käsittely) Euroopan parlamentti, joka - ottaa huomioon neuvoston yhteisen kannan (C4-0470/96 - 00/0288(COD)), - ottaa huomioon ensimmäisessä käsittelyssä antamansa lausunnon ((EYVL C 94, 13.4.1992, s. 198)) komission ehdotuksesta Euroopan parlamentille ja neuvostolle KOM(90)0314 ((EYVL C 277, 5.11.1990, s. 12)), - ottaa huomioon komission muutetun ehdotuksen KOM(94)0128 ((EYVL C 200, 22.7.1994, s. 4)), - ottaa huomioon EY:n perustamissopimuksen 189 b artiklan 2 kohdan, - ottaa huomioon työjärjestyksensä 72 artiklan, - ottaa huomioon oikeusasioita ja kansalaisten oikeuksia käsittelevän valiokunnan suosituksen toiseen käsittelyyn (A4-0415/96), 1. Tarkistaa yhteistä kantaa seuraavasti; 2. Pyytää komissiota puoltamaan parlamentin tarkistuksia lausunnossa, jonka komissio antaa EY:n perustamissopimuksen 189 b artiklan 2 kohdan d alakohdan mukaisesti; 3. Pyytää neuvostoa hyväksymään kaikki parlamentin tarkistukset, muuttamaan yhteistä kantaa vastaavasti ja antamaan säädöksen lopullisesti; 4. Kehottaa puhemiestään välittämään tämän päätöksen neuvostolle ja komissiolle. (Tarkistus 2) Otsikko >Alkuperäinen teksti> Euroopan parlamentin ja neuvoston direktiivi henkilötietojen käsittelystä ja yksityisyyden suojasta televiestinnän alalla ja erityisesti digitaalisessa monipalveluverkossa (ISDN) ja yleisissä digitaalisissa matkaviestinverkoissa >EP:n äänestyksessä hyväksytty teksti> Euroopan parlamentin ja neuvoston direktiivi henkilötietojen käsittelystä ja yksityisyyden suojasta televiestinnän alalla (Tarkistus 3) Johdanto-osan 7 kappale >Alkuperäinen teksti> 7) jäsenvaltioiden antamat henkilötietojen, yksityisyyden sekä oikeushenkilöiden oikeutettujen etujen suojaa televiestintäalalla koskevat lait, asetukset ja tekniset määräykset on yhdenmukaistettava, jotta voidaan välttää televiestinnän sisämarkkinoiden esteet perustamissopimuksen 8 a artiklassa asetetun tavoitteen mukaisesti; toissijaisuusperiaatetta noudattaen tämä yhdenmukaistaminen on rajoitettava vaatimuksiin, jotka ovat ehdottoman välttämättömiä sen takaamiseksi, ettei uusien telepalvelujen ja -verkkojen edistämistä ja kehittämistä jäsenvaltioiden välillä estetä, >EP:n äänestyksessä hyväksytty teksti> 7) jäsenvaltioiden antamat henkilötietojen, yksityisyyden sekä oikeushenkilöiden oikeutettujen etujen suojaa televiestintäalalla koskevat lait, asetukset ja tekniset määräykset on yhdenmukaistettava, jotta voidaan välttää televiestinnän sisämarkkinoiden esteet perustamissopimuksen 8 a artiklassa asetetun tavoitteen mukaisesti; toissijaisuusperiaatteen soveltaminen yhdenmukaistamiseen televiestintäalalla ei ole asianmukaista televiestintäverkostojen ja - palvelujen rajat ylittävän luonteen vuoksi ja siksi, että tällaisella yhdenmukaistamisella on joka tapauksessa taattava, ettei uusien telepalvelujen ja - verkkojen edistämistä ja kehittämistä jäsenvaltioiden välillä estetä, (Tarkistus 4) Johdanto-osan 7 kappale a (uusi) >EP:n äänestyksessä hyväksytty teksti> 7a) jäsenvaltioiden, kyseisten tuottajien ja käyttäjien on yhdessä yhteisön toimivaltaisten laitosten kanssa toimittava yhteistyössä otettaessa käyttöön ja kehitettäessä asianomaisia teknologioita, joita tarvitaan tämän direktiivin säännöksissä tarkoitettujen takuiden soveltamiseksi, (Tarkistus 5) Johdanto-osan 19 kappale >Alkuperäinen teksti> 19) puhelinluettelot ovat laajassa jakelussa ja yleisesti saatavilla; luonnollisten henkilöiden oikeus yksityisyyteen ja oikeushenkilöiden oikeutetut edut edellyttävät, että tilaajat voivat itse määrittää, missä määrin heidän henkilötietojansa julkaistaan puhelinluettelossa; jäsenvaltiot voivat rajoittaa tämän mahdollisuuden koskemaan vain tilaajia, jotka ovat luonnollisia henkilöitä, >EP:n äänestyksessä hyväksytty teksti> 19) puhelinluettelot ovat laajassa jakelussa ja yleisesti saatavilla; luonnollisten henkilöiden oikeus yksityisyyteen ja oikeushenkilöiden oikeutetut edut edellyttävät, että tilaajat voivat itse määrittää, missä määrin heidän henkilötietojansa julkaistaan puhelinluettelossa; oikeushenkilöiden osalta on kunnioitettava poikkeuksia tähän yleiseen periaatteeseen, kun tilaajan perustellut edut ovat muiden etujen, kuten käyttäjien tiedonsaantioikeuden, vastaisia, (Erillinen äänestys) Johdanto-osan 20 kappale >Alkuperäinen teksti> 20) tilaajille on tarjottava suojautumiskeinoja ei-toivottujen puhelujen ja telekopioiden aiheuttamaa yksityisyyden loukkaamista vastaan; jäsenvaltiot voivat rajoittaa nämä suojautumiskeinot koskemaan vain tilaajia, jotka ovat luonnollisia henkilöitä, >EP:n äänestyksessä hyväksytty teksti> 20) tilaajille on tarjottava suojautumiskeinoja ei-toivottujen puhelujen ja telekopioiden aiheuttamaa yksityisyyden loukkaamista vastaan; (Tarkistus 6) Johdanto-osan 25 kappale >Alkuperäinen teksti> 25) tekninen kehitys ja tarjolla olevien palvelujen odotettavissa oleva kehitys huomioon ottaen tämän direktiivin 6 artiklan soveltamiseksi on tarpeen laatia tekninen eritelmä tämän direktiivin liitteessä luetellut tietoluokat direktiivin 95/46/EY 31 artiklassa perustetun komitean avustuksella, tarkoituksella varmistaa tässä direktiivissä asetettujen vaatimusten yhdenmukainen soveltaminen teknologiassa tapahtuvista muutoksista riippumatta, ja >EP:n äänestyksessä hyväksytty teksti> 25) tekninen kehitys ja tarjolla olevien palvelujen odotettavissa oleva kehitys huomioon ottaen tämän direktiivin 6 artiklan soveltamiseksi on tarpeen laatia tekninen eritelmä tämän direktiivin liitteessä luetelluista tietoluokista direktiivin 95/46/EY 31 artiklassa perustetun jäsenvaltioiden edustajista muodostuvan komitean avustuksella, tarkoituksena varmistaa tässä direktiivissä asetettujen vaatimusten yhdenmukainen soveltaminen teknologiassa tapahtuvista muutoksista riippumatta, ja ottaen huomioon, ettei tätä menettelyä voi soveltaa näitä tietoluokkia koskeviin huomattaviin muutoksiin, joita voidaan toteuttaa ainoastaan perustamissopimuksen 100 a artiklassa määrättyä menettelyä noudattaen, ja (Tarkistus 7) 5 artikla >Alkuperäinen teksti> Jäsenvaltioiden on kansallisilla säännöksillä taattava yleisen televerkon ja yleisesti saatavilla olevien telepalvelujen välityksellä tapahtuvan viestinnän luottamuksellisuus. Niiden on erityisesti kiellettävä se, että muut kuin käyttäjät voisivat ilman kyseisten käyttäjien suostumusta kuunnella, salakuunnella, tallentaa tai muulla tavalla siepata tai valvoa viestejä, jollei se ole laillisesti sallittua. >EP:n äänestyksessä hyväksytty teksti> Jäsenvaltioiden on kansallisilla säännöksillä taattava yleisen televerkon ja yleisesti saatavilla olevien telepalvelujen välityksellä tapahtuvan viestinnän luottamuksellisuus. Niiden on erityisesti kiellettävä se, että muut kuin käyttäjät voisivat ilman kyseisten käyttäjien suostumusta kuunnella, salakuunnella, tallentaa tai muulla tavalla siepata tai valvoa viestejä, jollei se ole laillisesti sallittua 14 artiklan 1 kohdan mukaisesti. (Tarkistus 8) 9 artiklan johdanto >Alkuperäinen teksti> Jäsenvaltioiden on varmistettava, että yleisen televerkon ja/tai yleisesti saatavilla olevan telepalvelun tarjoaja voi ohittaa kutsuvan linjan tunnistuksen eston: >EP:n äänestyksessä hyväksytty teksti> Jäsenvaltioiden on annettava oikeudellisia määräyksiä, joilla säännellään yleisesti saatavilla olevan telepalvelun tarjoajan suorittamaa kutsuvan linjan tunnistuksen estoa: (Tarkistus 9) 11 artiklan 2 kohta >Alkuperäinen teksti> 2. Jäsenvaltiot voivat sallia, että operaattorit perivät maksun niiltä tilaajiltaan, jotka haluavat varmistaa, että puhelinluetteloon ei merkitä yksityiskohtaisia tietoja heistä, jos kyseinen summa on kohtuullinen eikä toimi jarruna tämän oikeuden käyttämiselle. >EP:n äänestyksessä hyväksytty teksti> Poistetaan. (Erillinen äänestys) 12 artiklan 3 kohta >Alkuperäinen teksti> 3. Jäsenvaltiot voivat rajoittaa 1 ja 2 kohdan soveltamisen koskemaan tilaajia, jotka ovat luonnollisia henkilöitä. >EP:n äänestyksessä hyväksytty teksti> Poistetaan. (Tarkistus 10) LIITE - viides luetelmakohta a (uusi) >EP:n äänestyksessä hyväksytty teksti> - puhelun/palvelun päivämäärä